CELEX: 32021D0913
Language: hu
Date: 2021-06-03 00:00:00
Title: A Bizottság (EU) 2021/913 végrehajtási határozata (2021. június 3.) az (EU) 2019/2022 rendelet és az (EU) 2019/2017 felhatalmazáson alapuló rendelet támogatása céljából kidolgozott, a háztartási mosogatógépekre vonatkozó harmonizált szabványokról

2021.6.7.   
               
               
                  HU
               
               
                  Az Európai Unió Hivatalos Lapja
               
               
                  L 199/13
               
            
         A BIZOTTSÁG (EU) 2021/913 VÉGREHAJTÁSI HATÁROZATA
         (2021. június 3.)
         az (EU) 2019/2022 rendelet és az (EU) 2019/2017 felhatalmazáson alapuló rendelet támogatása céljából kidolgozott, a háztartási mosogatógépekre vonatkozó harmonizált szabványokról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2009/125/EK európai parlamenti és tanácsi irányelv (2) 9. cikke (2) bekezdésének megfelelően azt a terméket, amelyre olyan harmonizált szabványokat alkalmaztak, amelyek hivatkozási számát közzétették az Európai Unió Hivatalos Lapjában, a tagállamok úgy tekintik, hogy az megfelel az e szabványokra alkalmazandó végrehajtási intézkedések követelményeinek. Az (EU) 2019/2022 bizottsági rendelet (3) 4. cikke és III. melléklete meghatározza a háztartási mosogatógépekre vonatkozó mérési és számítási követelményeket.
                  
               
                     (2)
                  
                  
                     Az (EU) 2017/1369 európai parlamenti és tanácsi rendelet (4) 13. cikkének megfelelően, amennyiben a Bizottság az említett rendelet 16. cikke szerint konkrét címkézési előírásokat megállapító felhatalmazáson alapuló jogi aktust fogad el, az elfogadást követően hivatkozásokat tesz közzé az Európai Unió Hivatalos Lapjában azokra a harmonizált szabványokra, amelyek megfelelnek a felhatalmazáson alapuló adott jogi aktus vonatkozó mérési és számítási követelményeinek. Amennyiben egy termék megfelelőségértékelése során ilyen harmonizált szabványokat alkalmaznak, a modellről feltételezendő, hogy megfelel a felhatalmazáson alapuló jogi aktus vonatkozó mérési és számítási követelményeinek. Az (EU) 2019/2017 felhatalmazáson alapuló bizottsági rendelet (5) 3. cikke és IV. melléklete meghatározza a háztartási mosogatógépekre vonatkozó mérési és számítási követelményeket.
                  
               
                     (3)
                  
                  
                     A C(2020)4329 végrehajtási határozattal (6) a Bizottság felkérte az Európai Szabványügyi Bizottságot (CEN), az Európai Elektrotechnikai Szabványügyi Bizottságot (CENELEC) és az Európai Távközlési Szabványügyi Intézetet (ETSI), hogy vizsgálják felül a háztartási mosogatógépekre, háztartási mosógépekre és háztartási mosó-szárítógépekre vonatkozó meglévő harmonizált szabványokat az (EU) 2019/2022 és az (EU) 2019/2023 rendelet, valamint az (EU) 2019/2017 és az (EU) 2019/2014 felhatalmazáson alapuló rendelet támogatása érdekében.
                  
               
                     (4)
                  
                  
                     A C(2020)4329 végrehajtási határozatban foglalt kérelem alapján a CENELEC a műszaki és tudományos fejlődés figyelembevétele érdekében kidolgozta az EN 60436:2020 harmonizált szabványt. A CENELEC elfogadta továbbá az EN 60436:2020/A11:2020 módosítást és az EN 60436:2020/AC:2020-6 helyesbítést.
                  
               
                     (5)
                  
                  
                     A Bizottság a CENELEC-kel közösen megvizsgálta, hogy az EN 60436:2020/A11:2020 módosítás által módosított és az EN 60436:2020/AC:2020-6 helyesbítés által helyesbített EN 60436:2020 harmonizált szabvány megfelel-e a C(2020) 4329 végrehajtási határozatban foglalt kérésnek.
                  
               
                     (6)
                  
                  
                     Az EN 60436:2020/A11:2020 módosítás által módosított és az EN 60436:2020/AC:2020-6 helyesbítés által helyesbített EN 60436:2020 harmonizált szabvány megfelel az általa lefedni kívánt, valamint az (EU) 2019/2022 rendeletben és az (EU) 2019/2017 felhatalmazáson alapuló rendeletben meghatározott követelményeknek.
                  
               
                     (7)
                  
                  
                     Egyértelművé kell tenni, hogy az EN 60436:2020 szabvány „2. Normatív hivatkozások” pontjának „3. Módosítás” pontjában említett szabványok mely változatait kell alkalmazni a megfelelőség vélelmezése céljából.
                  
               
                     (8)
                  
                  
                     Az (EU) 2019/2017 felhatalmazáson alapuló rendelet alkalmazásában az EN 60436:2020 szabvány ZZA.1. táblázatának „Észrevételek/megjegyzések*” oszlopát, valamint az (EU) 2019/2022 rendelet alkalmazásában az EN 60436:2020 szabvány ZZB.1. táblázatának „Észrevételek/megjegyzések*” oszlopát ki kell zárni a közzétételből, mivel az említett oszlopok nem állnak összhangban a szabványok fő normatív szövegében foglalt követelményekkel, valamint az említett oszlopok lábjegyzetében szereplő megfelelőségi vélelem joghatásának értelmezéséből eredő jogbizonytalanság miatt.
                  
               
                     (9)
                  
                  
                     Ezért helyénvaló az EN 60436:2020/A11:2020 módosítás által módosított és az EN 60436:2020/AC:2020-6 helyesbítés által helyesbített EN 60436:2020 harmonizált szabvány hivatkozását korlátozással közzétenni az Európai Unió Hivatalos Lapjában.
                  
               
                     (10)
                  
                  
                     Az EN 60436:2020 harmonizált szabvány a 2016/C 416/05 bizottsági közleménnyel (7) közzétett EN 50242:2016 harmonizált szabvány helyébe lép. Ezért helyénvaló hatályon kívül helyezni a szóban forgó közleményt.
                  
               
                     (11)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott, megfelelő követelményeknek való megfelelés. Ezért e határozatnak a kihirdetése napján kell hatályba lépnie,
                  
               ELFOGADTA EZT A HATÁROZATOT:
         
            1. cikk
            Az (EU) 2019/2017 felhatalmazáson alapuló rendelet támogatása céljából kidolgozott és e határozat I. mellékletében felsorolt, a háztartási mosogatógépekre vonatkozó harmonizált szabvány hivatkozásait a Bizottság korlátozással közzéteszi az Európai Unió Hivatalos Lapjában.
            Az (EU) 2019/2022 rendelet támogatása céljából kidolgozott és e határozat II. mellékletében felsorolt, a háztartási mosogatógépek környezettudatos tervezésére vonatkozó harmonizált szabvány hivatkozását a Bizottság korlátozással közzéteszi az Európai Unió Hivatalos Lapjában.
         
         
            2. cikk
            A 2016/C 416/05 közlemény hatályát veszti.
         
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. június 3-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2009/125/EK irányelve (2009. október 21) az energiával kapcsolatos termékek környezetbarát tervezésére vonatkozó követelmények megállapítási kereteinek létrehozásáról (HL L 285., 2009.10.31., 10. o.).
         
            (3)  A Bizottság (EU) 2019/2022 rendelete (2019. október 1.) a háztartási mosogatógépek környezettudatos tervezésére vonatkozó követelményeknek a 2009/125/EK európai parlamenti és tanácsi irányelv szerinti megállapításáról, az 1275/2008/EK bizottsági rendelet módosításáról és az 1016/2010/EU bizottsági rendelet hatályon kívül helyezéséről (HL L 315., 2019.12.5., 267. o.).
         
            (4)  Az Európai Parlament és a Tanács (EU) 2017/1369 rendelete (2017. július 4.) az energiacímkézés keretének meghatározásáról és a 2010/30/EU irányelv hatályon kívül helyezéséről (HL L 198., 2017.7.28., 1. o.).
         
            (5)  A Bizottság (EU) 2019/2017 felhatalmazáson alapuló rendelete (2019. március 11.) az (EU) 2017/1369 európai parlamenti és tanácsi rendeletnek a háztartási mosogatógépek energiacímkézése tekintetében történő kiegészítéséről és az 1059/2010/EU felhatalmazáson alapuló bizottsági rendelet hatályon kívül helyezéséről (HL L 315., 2019.12.5., 134. o.).
         
            (6)  A Bizottság C(2020) 4329 végrehajtási határozata (2020. július 1.) az (EU) 2019/2022 és az (EU) 2019/2023 bizottsági rendelet, valamint az (EU) 2019/2017 és az (EU) 2019/2014 felhatalmazáson alapuló bizottsági rendelet támogatása céljából az Európai Szabványügyi Bizottsághoz, az Európai Elektrotechnikai Szabványügyi Bizottsághoz és az Európai Távközlési Szabványügyi Intézethez a háztartási mosogatógépekre, háztartási mosógépekre és háztartási mosó-szárítógépekre vonatkozó környezettudatos tervezési és energiacímkézési követelmények tekintetében intézett szabványosítási kérelemről.
         
            (7)  A Bizottság közleménye a 2009/125/EK európai parlamenti és tanácsi irányelvnek a háztartási mosogatógépekre vonatkozó környezetbarát tervezési követelmények tekintetében történő végrehajtásáról szóló 1016/2010/EU bizottsági rendelet és a 2010/30/EU európai parlamenti és tanácsi irányelvnek a háztartási mosogatógépek energiafogyasztásának címkézése tekintetében történő kiegészítéséről szóló 1059/2010/EU felhatalmazáson alapuló bizottsági rendelet végrehajtása keretében (Az uniós harmonizációs jogszabályok értelmében összehangolt szabványok címeinek és hivatkozásainak közzététele) (HL C 416., 2016.11.11., 14. o.).
      
      
         
            I. MELLÉKLET
            Az (EU) 2019/2017 felhatalmazáson alapuló rendelet támogatása céljából kidolgozott harmonizált szabvány hivatkozása
            
                        EN 60436:2020
                        Elektromos mosogatógép háztartási használatra. A működési jellemzők mérési módszerei
                        EN 60436:2020/A11:2020
                        EN 60436:2020/AC:2020-6
                        Korlátozások:
                        
                                    a)
                                 
                                 
                                    a „2. Normatív hivatkozások” pont alkalmazásában a harmonizált szabványok alábbi változatai alkalmazandók:
                                    
                                                i.
                                             
                                             
                                                EN 50564:2011;
                                             
                                          
                                                ii.
                                             
                                             
                                                az EN 50643:2018/A1:2020 módosítással módosított EN 50643:2018 szabvány;
                                             
                                          
                                                iii.
                                             
                                             
                                                EN 60704-2-3:2019;
                                             
                                          
                                                iv.
                                             
                                             
                                                az EN 60704-2-3:2019/A11:2019 módosítással módosított szabvány;
                                             
                                          
                                                v.
                                             
                                             
                                                az EN 60705:2015/A2:2018 módosítással módosított EN 60705:2015 szabvány;
                                             
                                          
                                                vi.
                                             
                                             
                                                EN 60734:2012;
                                             
                                          
                                                vii.
                                             
                                             
                                                ISO 607:1980;
                                             
                                          
                              
                                    b)
                                 
                                 
                                    ez a közzététel nem vonatkozik a ZZA.1. táblázat „Észrevételek/Megjegyzések*” oszlopára.
                                 
                              
                  
      
      
         
            II. MELLÉKLET
            Az (EU) 2019/2022 rendelet támogatása céljából kidolgozott harmonizált szabvány hivatkozása
            
                        EN 60436:2020
                        Elektromos mosogatógép háztartási használatra. A működési jellemzők mérési módszerei
                        EN 60436:2020/A11:2020
                        EN 60436:2020/AC:2020-6
                        Korlátozások:
                        
                                    a)
                                 
                                 
                                    a „2. Normatív hivatkozások” pont alkalmazásában a harmonizált szabványok alábbi változatai alkalmazandók:
                                    
                                                i.
                                             
                                             
                                                EN 50564:2011;
                                             
                                          
                                                ii.
                                             
                                             
                                                az EN 50643:2018/A1:2020 módosítással módosított EN 50643:2018 szabvány;
                                             
                                          
                                                iii.
                                             
                                             
                                                EN 60704-2-3:2019;
                                             
                                          
                                                iv.
                                             
                                             
                                                az EN 60704-2-3:2019/A11:2019 módosítással módosított EN 60704-2-3:2019 szabvány;
                                             
                                          
                                                v.
                                             
                                             
                                                az EN 60705:2015/A2:2018 szabvánnyal módosított EN 60705:2015 szabvány;
                                             
                                          
                                                vi.
                                             
                                             
                                                EN 60734:2012;
                                             
                                          
                                                vii.
                                             
                                             
                                                ISO 607:1980;
                                             
                                          
                              
                                    b)
                                 
                                 
                                    ez a közzététel nem vonatkozik a ZZB.1. táblázat „Észrevételek/Megjegyzések*” oszlopára.